PTTEP ยังแรงได้อีก! กำไร Q4/60 สดใสแนะซื้อเป้า140 บ.
PTTEP ยังแรงได้อีก! กำไร Q4/60 สดใสแนะซื้อเป้า140 บ.
24 ม.ค. 2561

บล.โนมูระ พัฒนสิน ระบุในบทวิเคราะห์วันนี้(24 ม.ค.) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP (Max consensus TP18F 140*) คาดกำไรสุทธิไตรมาส 4/60 ที่ 12,591 ล้านบาท พลิกเป็นกำไรทั้ง เทียบช่วงเดียวกันของปีก่อนและ เทียบไตรมาสก่อนหน้า(4Q16 และ 3Q17 มีค่าใช้จ่ายด้อยค่าสินทรัพย์) EBIT +132%เทียบช่วงเดียวกันของปีก่อนและ +20%เทียบไตรมาสก่อนหน้าจากราคาน้ำมันดิบที่ปรับตัวขึ้นจากการต่ออายุการลดกำลังการผลิตของกลุ่ม OPEC และกำไรจากการอัตราแลกเปลี่ยน หลังเงินบาทแข็งค่า ราว 0.74 บาทต่อดอลลาร์ และคาดกำไรสุทธิปี18F เติบโตต่อเนื่อง 154%
Valuation: ราคาหุ้นอยู่ในจุดที่ซื้อสะสมรอบใหม่ได้อีกครั้ง หลังสิ้นสุดการตั้ง impairment รอบสุดท้ายแล้ว กอปรกับ ราคาน้ำมันอยู่ในทิศทางฟื้นตัว โดย Valuation ยังน่าสนใจ มี P/BV ปี 18F ที่ระดับ 1.14x ต่ำกว่าค่าเฉลี่ยที่ 1.42x
Catalyst: วานนี้(22ม.ค.)ราคาน้ำมันดิบ WTI ปรับตัวขึ้น 0.2% ตอบรับซาอุฯออกมาสนับสนุนให้ OPEC และกลุ่มประเทศผลิตน้ำมันนอก OPEC ขยายเวลาลดกำลังการผลิตน้ำมันออกไปถึงปี 2019 หนุนหุ้นกลุ่มพลังงานฟื้นนำตลาด